সমগ্র খেলোয়াড়ী জীবনে ৩২ টেস্ট ও ৫৩টি ওডিআইয়ে অংশগ্রহণ করেছেন ক্রিস লুইস। ৫ জুলাই, ১৯৯০ তারিখে বার্মিংহামে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২২ আগস্ট, ১৯৯৬ তারিখে ওভালে সফরকারী পাকিস্তান দলের বিপক্ষে সর্বশেষ টেস্টে অংশ নেন তিনি।

বিশ্বকাপের পর খুব কমই ইংল্যান্ডের পক্ষে বোলিং করার সুযোগ পেয়েছিলেন। সর্বদাই টেস্ট দলে আসা-যাওয়ার পালায় ছিলেন। তাসত্ত্বেও, ছয়বার বিদেশ সফরে যাবার সুযোগ পেয়েছেন। ১৯৯২-৯৩ মৌসুমে ইংরেজ দলের সাথে ভারত গমন করেন। তবে, মাদ্রাজ টেস্টে সেঞ্চুরি হাঁকালে দল পরাজিত হয়েছিল। নিজস্ব ২৫তম জন্মদিনে এ সেঞ্চুরিটি করেছিলেন তিনি। এর মাধ্যমে আন্তর্জাতিকে অঙ্গনে উজ্জ্বল ভবিষ্যৎ সম্ভাবনার কথা জানান দেন। ১৯৯৪ সালে ওয়েস্ট ইন্ডিজ গমন করেন। প্রথম টেস্টে সূর্যের উত্তাপ থেকে নিজেকে রক্ষাকল্পে মাঠের বাইরে অবস্থানে করতে বাধ্য হন ও তিনি এ থেকে রক্ষার্থে কোন প্রতিরোধক ব্যবস্থা গ্রহণ করেননি।

১৯৯৯ সালে তিনজন ইংল্যান্ডের টেস্ট ক্রিকেটারের পাতানো খেলায় অংশগ্রহণের বিষয়টি ইসিবিকে জানান। ২০০৮ সালের ৪০ বছর বয়সে সারে দলে প্রত্যাবর্তন করেন। টুয়েন্টি২০ কাপে খেলায় অংশগ্রহণের উপর বেতন লাভের বিষয়ে চুক্তিতে আবদ্ধ হন। তবে, মৌসুমের শুরুতেই আঘাতে জর্জড়িত হন। তাসত্ত্বেও, আঘাত থেকে ফিরে পুণরায় দ্যুতি ছড়ান।

আন্তর্জাতিক ক্রিকেট
মূল্যায়ণ
প্রথম-শ্রেণীর ক্রিকেট
বিতর্কিত ভূমিকা